section_heading: Implementacije
paragraph_text: Prva računala koja su implementirala arhitekture koje su omogućile RPN su bili KDF9 strojevi tvrtke English Electric, koji su bili najavljeni 1960. i postali komercijalno dostupni od 1963. godine, te američki Burroughs B5000, najavljeni 1961. i također dostupni od 1963. Jedan od dizajnera B5000 modela, R. S. Barton, kasnije je pisao kako je razvio RPN nezavisno od Hamblina negdje oko 1958. dok je čitao udžbenik o simboličkoj logici, i prije nego što je postao svjestan Hamblinovog rada.